Lögreglan á höfuðborgarsvæðinu er með mikinn viðbúnað í Úlfarsárdal í Reykjavík vegna atviks sem tilkynnt var lögreglu á fjórða tímanum í dag . Maður féll fram af svölum og hafa fimm einstaklingar verið handteknir í tengslum við málið að sögn lögreglu . Ekki er ljóst á þessari stundu hvort maðurinn sé lífs eða liðinn . „ Málið er í rannsókn og lögregla er að vinna á vettvangi . Fimm aðilar hafa verið handteknir í tengslum við málið . Það er ekki hægt að segja til um tildrög á þessum tímapunkti , “ segir Margeir Sveinsson aðstoðaryfirlögregluþjónn í samtali við mbl.is . Samkvæmt lögreglumanni á vettvangi var sérsveit ríkislögreglustjóra ekki kölluð til eins og áður hafði komið fram . Lögregla þurfti að brjóta upp lás íbúðarinnar á 2. hæð hússins til að komast þar inn .